S-754/2010

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu útgefinni 9. nóvember 2010, á hendur S-kvk-þgf H-kvk-þgf, kt. 000000-0000, Æsuborgum 2, Reykjavík, fyrir umferðar- fíkniefna- og hegningarlagabrot á árinu 2010 í Reykjavík nema annað sé tekið fram:

I

Umferðarlagabrot með því að hafa:

1. Mánudaginn 31. maí ekið bifreiðinni VN-781 svipt ökurétti og óhæf um að stjórna henni örugglega vegna áhrifa ávana- og fíkniefna (amfetamín í blóði 675 ng/ml) vestur Miklubraut og gegn rauðu ljósi um gatnamót Miklubrautar og Kringlumýrarbrautar uns lögregla stöðvaði aksturinn skömmu síðar á Miklubraut við Lönguhlíð.

2. Að kvöldi miðvikudagsins 2. júní ekið sömu bifreið svipt ökurétti og óhæf um að stjórna henni örugglega vegna áhrifa ávana- og fíkniefna (amfetamín í blóði 555 ng/ml) um Huldubraut í Kópavogi uns aksturinn var stöðvaður við Huldubraut 27.

3. Sunnudaginn 20 júní ekið bifreiðinni UG-039 svipt ökurétti og óhæf um að stjórna henni örugglega vegna áhrifa ávana- og fíkniefna (í blóði amfetamín 500 ng/ml og MDMA 45 ng/ml) um Sæbraut uns aksturinn var stöðvaður á Sæbraut við Snorrabraut, en UG-039 var dregin af bifreiðinni RS-437 framangreinda leið.

4. Fimmtudaginn 22. júlí ekið bifreiðinni RS-437 svipt ökurétti og óhæf um að stjórna henni örugglega vegna áhrifa ávana- og fíkniefna (í blóði amfetamín 150 ng/ml, kókaín 45 ng/ml og metamfetamín 615 ng/ml) gegn einstefnu suður Vatnsstíg, frá Hverfisgötu, uns aksturinn var stöðvaður við Njálsgötu.

5. Aðfaranótt sunnudagsins 5. september ekið bifreiðinni MU-462 svipt ökurétti norður Bjarkargötu uns aksturinn var stöðvaður skömmu síðar.

II

Fíkniefnalagabrot með því að hafa í sama skipti og greinir í kafla I lið 4 haft í vörslum sínum, í handtösku og innan klæða, 2,11 g af amfetamíni sem lagt var hald á.

III

Þjófnað með því að hafa:

1. Að kvöldi miðvikudagsins 2. júní, sbr. kafla I lið 2, stolið Dell Latitude fartölvu, fartölvutösku og puma íþróttaskóm, samtals að andvirði kr. 80.000,- til 100.000,-, úr bifreiðinni RE-572 þar sem hún stóð við Huldubraut 27 í Kópavogi.

2. Laugardaginn 12. júní stolið fatnaði, ilmvatni og sælgæti, samtals að andvirði kr. 12.371,- úr versluninni Hagkaup í Smáralind, Kópavogi, og einnig bleiku flísteppi að andvirði kr. 1.000.-, úr versluninni Tiger á sama stað.

Teljast brot í öllum liðum í kafla I varða við 1. mgr. 48. gr., og brot í liðum 1,2,3 og 4 auk þess við 1. og 2. mgr. 45. gr. a., en brot í liðum 1 og 4 auk þess við 1. mgr. 5. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, brot í kafla II teljast varða við 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002, og brot í kafla III við 244 gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Í málinu gerir S-kk-nf H-kk-nf, kt. 000000-0000, f.h. Hagkaup, kt. 000000-0000, bótakröfu að upphæð kr. 12.371,- ásamt vöxtum samkvæmt 8. gr. vaxtalaga nr. 38/2001, frá tjónsdegi, 12.06.2010., en síðan dráttarvöxtum skv. 9. gr. sömu laga að liðnum mánuði frá birtingu kröfunnar til greiðsludags.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í október 1987. Samkvæmt sakavottorði gekkst hún 31. maí 2010 undir sektargerð fyrir brot gegn 1. og 2. mgr. 45. gr. a. umferðarlaga og var svipt ökurétti í 12 mánuði. Þá gekkst ákærða 29. júní 2010 undir sektargerð fyrir brot gegn 45. gr. a. umferðarlaga og var svipt ökurétti í 24 mánuði. Refsing verður tiltekin eftir reglum 77. gr. og 78. gr. almennra hegningarlaga. Þykir refsing ákærðu hæfilega ákveðin fangelsi í 60 daga.

Ákærða er svipt ökurétti ævilangt.

Skaðabótakrafa Hagkaupa hefur verið felld niður, sbr. 2. mgr. 174. gr. laga um meðferð sakamála nr. 88/2008.

Ákærða greiði 403.799 krónur í sakarkostnað.

D ó m s o r ð :

Ákærða, S-kvk-nf H-kvk-nf, sæti fangelsi í 60 daga.

Ákærða er svipt ökurétti ævilangt.

Ákærða greiði 403.799 krónur í sakarkostnað.

R-kvk-nf H-kvk-nf

.